Tekan ESC untuk melangkau adegan sisipan
Kemusnahan Alexander ke atas Thebes hampir pada keseluruhannya. Apa yang dia benarkan berdiri hanyalah kuil, Cadmeia purba dan rumah penyair Pindar.
Pemberontak Yunani yang selebihnya segera menyerah kalah dan Alexander sekali lagi dapat mengalihkan pandangannya ke arah Parsi.
Seperti sudah menjadi kelaziman sebelum ekspedisi sebesar itu, Alexander pergi ke Delphi, memohon bimbingan daripada kebijaksanaan dewa Apollo.
Apabila Alexander tiba, dia diberitahu bahawa paderi wanita dewi Apollo tiada di kuil, menandakan bahawa hari tersebut adalah hari terlarang untuk membuat ramalan.
Tetapi Alexander, percaya bahawa kehendaknya mengatasi sebarang peraturan suci, terus pergi ke kediaman paderi wanita tersebut dan mula menyeretnya ke arah kuil, bertekad untuk diberitahu nasibnya oleh paderi wanita itu.
\Anakku!\ seru paderi wanita itu yang ketakutan. \Awak tidak dapat ditakluki!\
Berpuas hati dengan ramalan itu yang diperolehnya dengan kasar, Alexander pun menyeberangi Hellespont.
Parmenion sudah menunggu dengan barisan hadapan, tetapi Alexander mempunyai urusan yang lebih mendesak.
Dia meneruskan perjalanannya ke Troy, di mana dia menyapu batu nisan Achilles dengan minyak. Dia dan rakan-rakannya berlari mengelilingi di sekitar makam, seolah-olah mereka adalah wira Iliad Homer.
Orang Parsi tidak mempunyai masa untuk perkara remeh sedemikian. Mereka mengumpulkan pasukan mereka di Sungai Granicus, yakin dengan tebing curam dan airnya yang mengalir deras itu dapat menghalang serangan Alexander.
Alexander merenung tentera yang tersusun menentangnya: tentera yang lebih ramai daripada yang pernah dihadapinya, kuda-kuda bangsawan Parsi berjalan di sepanjang barisan rapat dan penunggang-penunggangnya menanti dengan penuh membara untuk melihat sekilas wajah penceroboh yang ingin mereka bunuh.
Dengan satu serangan merentasi Granicus, Alexander akan mempertaruhkan nasib keseluruhan ekspedisinya.